Eesti tempelmargid

Eesti tempelmargid anti välja tempelmaksu seaduses ettenähtud tempelmaksu tasumiseks dokumentidele pealekleepimise teel.

Aastail 1919–1940 üllitati neli korralist tempelmarkide väljaannet. Ka pärast Eesti taasiseseisvumist üllitati (1992) ja kasutati tempelmarke.

 Vene tempelmargid 

Enne Eesti Vabariigi loomist kasutati Eestis alates 1875. aastast Vene tempelmarke.

 Saksa okupatsiooni aegsed kohalikud tempelmargid (1918) 

1918. aasta Saksa okupatsiooni ajal kasutati Eestis Preisimaa tempelmarke musta ületrükiga Livland/Estland, Ob. Ost. Verw. või Gouv. Ösel. Nominaalid olid 10, 20, 40 ja 50 penni ning 1, 1,5, 3, 5, 10, 20 ja 50 marka.

Tallinnas Bernhard Mänsi trükikojas trükiti Kaubanduse ja Tööstuse Peaameti (Hauptstelle für Handel und Gewerbe, Reval) ning Toorainete ja Kaubanduse Osakonna (Roha, Rohstoff- und Handelsabteilung, Reval) maksumargid, mõlemad 25-pennised. Viimaste trükitüüpe kasutati hiljem lillemustriga postmarkide trükkimiseks.

 I väljaanne (1919–1921) 
pisi|150px|Tempelmark 10 penni: Eesti kaart sõõris (1919)
I väljaande tempelmargid on lõigatud äärtega, erinevas formaadis ja erineva kujundusega, erineva kvaliteediga paberil.

<table>NimiväärtusVärvusMotiivMüügile lastudFormaatKujundajaTrükikoda
10 penniHelepruun Põhjala kaartMai 191918x31 mmEduard PolandSõjaväe Topograafia osakond
10 penniPruunEesti kaart sõõrisOktoober 1919 20x29 mmEduard PolandRiigi Trükikoda
50 penni LillakaspruunCaduceus (heeroldikepp) sõõris Juuli 191918x30 mmErnst Gustav KühnertUno Schultz. Täpsustus Eesti tempelmarkide kohta. Rahvuslik Kontakt, 2012, nr. 1, lk. 46. Paalmanni trükikoda
1 markSinineViikingilaevMärts 1919 19x29 mmEduard Poland Sõjaväe Topograafia osakond
1 markLillakassininePurjelaevJuuli 191920x21 mmEduard PolandPaalmanni trükikoda
3 markaPruunCaduceusMärts 191920x39 mmErnst Gustav Kühnert Paalmanni trükikoda
10 markaHallCaduceusJuuni 1921 22x37 mmEduard Poland Riigi Trükikoda, Paalmanni trükikoda
20 marka KollakaspruunPäikese rosett August 191922x37 mmErnst Gustav KühnertPaalmanni trükikoda
<tr>50 markaHallikasrohelineArv 50Juuni 1919</td>21x37 mmErnst Gustav KühnertRiigi Trükikoda</tr>
100 markaHallSinine ornament Veebruar 192026x42 mmEduard PolandRiigi Trükikoda</table>

 II väljaanne (1923–1928) 

II väljaande tempelmargid on kujundatud Eesti linnavappide motiividel (kandiline viisnurkne vapikilp), igal väärtusel erineva kujundusega raam, margid on hammastatud. Kujundas Georg Westenberg, trükitud Riigi Trükikojas, formaat 20×30-31 mm.

NimiväärtusVärvusMotiivMüügile lastud
1 markSinineVõru vapp ("viienurgelise kilbi valkjal aluspõhjal olev kuusk")27. november 1923
3 markaHelerohelineKuressaare vapp23. märts 1924
5 markaLillaPaide vapp 20. veebruar 1924
10 markaPruun Pärnu vapp15. veebruar 1925
20 markaPunaneNarva vapp10. september 1924
50 markaKollanePunane Tartu vapp25. mai 1928
100 markaRohelineSinine Tallinna vapp15. märts 1925

 III väljaanne (1928) 

III väljaande nimiväärtused sentides ja kroonides vastavad eelmise väljaande nimiväärtustele markades. Senine 20-margane asendati 25-sendisega (motiiv, Narva vapp, jäi samaks), uuena tuli juurde 5-kroonine (sinine, kollase suure riigivapi kujutisega).

III väljaande tempelmargid lasti müügile järgmistel kuupäevadel:

1 sent – 21. märts 1928
3 senti – 14. juuni 1928
5 senti – 4. september 1928
10 senti – 18. september 1928
25 senti – 4. detsember 1928
50 senti – 5. oktoober 1928
1 kroon – 20. oktoober 1928
5 krooni – 5. november 1928

 IV väljaanne (1931–1934) 

IV väljaande tempelmargid on ühtlase kujundusega (tammelehtedega ääristatud gooti kilp, margi ülemises ääres lindil sõna TEMPELMARK). Formaat on 20x30 mm.

IV väljaande tempelmargid lasti müügile järgmistel kuupäevadel:

1 sent – 17. detsembril 1934
3 senti – 5. oktoobril 1932
5 senti – 20. veebruaril 1931
10 senti – 15. jaanuaril 1932
25 senti – 18. septembril 1932
50 senti – 13. septembril 1934

 Saksa okupatsiooni aegne ületrükk (1941) 

22. novembril 1941 laskis Majandusdirektoorium müügile ületrükitud III (1 kroon ja 5 krooni) ja IV väljaande tempelmargid. Uued nimiväärtused riigipennides ja riigimarkades vastasid senistele nimiväärtustele sentides ja kroonides, välja arvatud 30-riigipennine (endine 25 senti) ja 60-riigipennine (endine 50 senti).

 Muud maksumargid 

Eestis olid veel käibel kohtumargid, perekonnaseisuameti ja omavalitsuste kantseleimaksu margid.

 Viited 

 Kirjandus 
Philip A. Tammaru, Eesti maksumargid, Eesti Filatelist nr. 22-23, 1978, lk 154–166. 
Philip A. Tammaru. Saksa okupatsiooni maksumargid Eestis. Eesti Filatelist, nr. 24–25, 1979, lk. 60–63. 
Uno Schultz. Täpsustus Eesti tempelmarkide kohta. Rahvuslik Kontakt, 2012, nr. 1, lk. 46. 
Ants Kulo, Revenue Stamps and Revenue Stamped Papers in Estonia = Maksumargid ja vekslipaberid Eestis, Tallinn: Rahvusvaheline Eesti Filatelistide Selts "Estonia", 1999
J. Barefoot, Baltic States Revenues, 4th edition, York : J. Barefoot, 2014.

Välislingid

Kategooria:Eesti filateelia
Kategooria:Maksustamine Eestis